ངས་རྒྱས་རྣམས་ལ་ཕྱག་འཚལ་ནས། །སྐབས་སུ་བབ་པའི་ལུང་སྦྱོར་
- 428 -

ས་པཎ་ཀུན་དགའ་རྒྱལ་མཚན་དཔལ་བཟང་པོའི་ཞབས་ཀྱི་གསུང་འབུམ།
རྣམས། །མདོ་ཙམ་འདིར་ནི་བྲི་བར་བྱ། །བྱང་ཆུབ་ཀྱི་མཆོག་ཏུ་སེམས་བསྐྱེད་པ། ཡང་
དག་པར་བླངས་པ་བརྡ་ལས་བྱུང་བའི་སེམས་བསྐྱེད་སྐྱེ་བའི་རྒྱུ་ནི་མདོ་སྡེ་རྒྱན་ལས།
གྲོགས་སྟོབས་རྒྱུ་སྟོབས་རྩ་བའི་སྟོབས། །ཐོས་སྟོབས་དགེ་བ་གོམས་པ་ལས། །མི་བརྟན་
པ་དང་བརྟན་བྱུང་བ། །གཞན་གྱིས་བསྟན་པའི་སེམས་བསྐྱེད་འདོད། །ཅེས་པ་དང་།
ཆོས་བཅུ་པའི་མདོའི་དོན། བསླབ་བཏུས་ལས། དེ་བཞིན་གཤེགས་པའམ་དེའི་ཉན་
ཐོས་ཀྱི་བསྐུལ་བ་ལས་སེམས་བསྐྱེད་པ་འདི་ནི། བྱང་ཆུབ་ཀྱི་སེམས་ལ་མོས་པའི་རྒྱུ་
དང་པོའོ། །བསྔགས་པ་ཐོས་ནས་སེམས་བསྐྱེད་པ་ནི་རྒྱུ་གཉིས་པའོ། །སེམས་ཅན་གྱི་
སྡུག་བསྔལ་ཐོས་ནས་སྙིང་རྗེའི་སེམས་བསྐྱེད་པ་ནི་རྒྱུ་གསུམ་པའོ། །དེ་བཞིན་གཤེགས་
པའི་ཡོན་ཏན་མཐོང་ནས་དགའ་བ་ཁྱད་པར་ཅན་སྐྱེས་ཏེ་བྱང་ཆུབ་ཀྱི་སེམས་བསྐྱེད་
པ་འདི་ནི་རྒྱུ་བཞི་པའོ། །ཞེས་གསུངས་པ་དང་། དཀོན་མཆོག་ཏ་ལ་ལའི་མདོ་ལས།
རྒྱལ་དང་རྒྱལ་བའི་ཆོས་ལ་དད་གྱུར་ཅིང་། །རྒྱལ་སྲས་རྣམས་ཀྱི་སྤྱོད་ལ་དད་བྱེད་ཅིང་
། །བྱང་ཆུབ་བླ་ན་མེད་ལ་དད་གྱུར་ན། །སྐྱེས་བུ་ཆེན་པོ་རྣམས་ཀྱི་སེམས་སྐྱེའོ། །ཞེས་
གསུངས་སོ། །སེམས་བསྐྱེད་པ་དེའང་དབྱེ་ན་དཔེའི་སྒོ་ནས་ཉི་ཤུ་རྩ་གཉིས་ཏེ། མངོན་
རྟོགས་རྒྱན་ལས། དེ་ཡང་ས་གསེར་ཟླ་བ་མེ། །གཏེར་དང་རིན་ཆེན་འབྱུང་གནས་མཚོ།
།རྡོ་རྗེ་རི་སྨན་བཤེས་གཉེན་དང་། །ཡིད་བཞིན་ནོར་བུ་ཉི་མ་ཀླུ། །རྒྱལ་པོ་མཛོད་དང་
ལམ་པོ་ཆེ། །བཞོན་པ་བཀོད་མའི་ཆུ་དང་ནི། །སྒྲ་སྙན་ཆུ་བོ་སྤྲིན་རྣམས་ཀྱི། །རྣམ་པ་ཉི་
ཤུ་རྩ་གཉིས་སོ། །ཞེས་སོ། །ས་མཚམས་ཀྱི་དབྱེ་བ་ནི་བཞི་སྟེ། མདོ་སྡེ་རྒྱན་ལས། སེམས་
བསྐྱེད་དེ་ཡང་ས་རྣམས་ལ། །མོས་དང་ལྷག་བསམ་དག་པ་དང་། །རྣམ་པར་སྨིན་པ་
གཞན་དུ་འདོད། །དེ་བཞིན་སྒྲིབ་པ་སྤངས་པའོ། །ཞེས་སོ། །ངོ་བོས་དབྱེ་ན་གཉིས་ཏེ།
བརྡ་དང་ཆོས་ཉིད་ཀྱིས་ཐོབ་པ་གཉིས་སོ། །ཞེས་པས་ཡང་དག་པར་བླངས་པ་བརྡ་
- 429 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ཚ༽
ལས་བྱུང་བ་དང་། དོན་དམ་པ་ཆོས་ཉིད་ཀྱིས་ཐོབ་པའོ། །དང་པོ་ལའང་སྨོན་འཇུག་
གཉིས་ཏེ། སྤྱོད་འཇུག་ལས། བྱང་ཆུབ་སེམས་དེ་མདོར་བསྡུ་ན། །རྣམ་པ་གཉིས་སུ་ཤེས་
བྱ་སྟེ། །བྱང་ཆུབ་སྨོན་པའི་སེམས་དང་ནི། །བྱང་ཆུབ་འཇུག་པ་ཉིད་ཡིན་ནོ། །ཞེས་སོ།
།དོན་དམ་སེམས་བསྐྱེད་ཆོ་ག་ལས་མི་སྐྱེ་བར་ཡང་། སློབ་དཔོན་ཀླུ་སྒྲུབ་ཀྱིས་བྱང་ཆུབ་
སེམས་འགྲེལ་ལས། དེ་ལྟར་ཀུན་རྫོབ་པའི་བྱང་ཆུབ་ཀྱི་སེམས་བསྐྱེད་ནས། དོན་དམ་
པའི་བྱང་ཆུབ་ཀྱི་སེམས་བསྒོམས་པའི་སྟོབས་ཀྱིས་གོམས་པར་བྱས་པ་ལས་གྱུར་ཏོ་ཞེས་
གསུངས་པས། དོན་དམ་སེམས་བསྐྱེད་བསྒོམས་པའི་སྟོབས་ཀྱིས་བསྐྱེད་པར་བྱ་སྟེ། དེས་
ན་དེའི་རང་བཞིན་བཤད་པ། སངས་རྒྱས་རྣམས་ཀྱི་བྱང་ཆུབ་སེམས། །བདག་དང་ཕུང་
སོགས་རྣམ་རིག་གི །རྟོག་པ་རྣམས་ཀྱིས་མ་བརྟགས་ཤིང་། །རྟག་ཏུ་སྟོང་ཉིད་མཚན་
ཉིད་བཞེད། །སྙིང་རྗེས་བརླན་པའི་སེམས་ཀྱིས་ནི། །འབད་དེ་བསྒོམ་པར་བྱ་བ་ཉིད།
།ཅེས་པ་དང་། མདོ་སྡེ་རྒྱན་ལས། རྫོགས་པའི་སངས་རྒྱས་རབ་མཉེས་བྱ། །བསོད་ནམས་
ཡེ་ཤེས་ཚོགས་རབ་བསགས། །ཆོས་ལ་མི་རྟོག་ཡེ་ཤེས་ནི། །སྐྱེ་ཕྱིར་དེ་ནི་དམ་པར་
འདོད། །ཅེས་བྱ་བ་ལ་སོགས་པ་དང་། དེའི་འགྲེལ་པར་དོན་དམ་པའི་སེམས་བསྐྱེད་པ་
དེ་ཡང་། ས་དང་པོ་རབ་ཏུ་དགའ་བ་ཡིན་པས། ཞེས་གསུངས་པ་དང་། མདོ་དགོངས
པ་ངེས་པར་འགྲེལ་པ་ལས་གསུངས་པའི་ལུང་དབུ་མ་སྒོམ་རིམ་ལས། དེ་ལྟར་ཀུན་རྫོབ་
པའི་བྱང་ཆུབ་ཀྱི་སེམས་བསྐྱེད་པའི་ཕྱིར་འབད་པར་བྱའོ། །དོན་དམ་པའི་བྱང་ཆུབ་ཀྱི་
སེམས་དེ་ནི་འཇིག་རྟེན་ལས་འདས་པ་སྤྲོས་པ་མཐའ་དག་དང་བྲལ་བ་ཤིན་ཏུ་གསལ་
བ་དོན་དམ་པའི་སྤྱོད་ཡུལ། དྲི་མ་མེད་པ། མི་གཡོ་བ། རླུང་མེད་པའི་མར་མེའི་རྒྱུན་
བཞིན་དུ་མི་གཡོ་བའོ། །དེ་འགྲུབ་པ་ནི་རྟག་ཏུ་གུས་པས། ཞི་གནས་དང་ལྷག་མཐོང་
གི་རྣལ་འབྱོར་གོམས་པར་བྱས་པ་ལས་གྱུར་ཏོ། །ཞེས་གསུངས་པས། དོན་དམ་སེམས
- 430-

ས་པཎ་ཀུན་དགའ་རྒྱལ་མཚན་དཔལ་བཟང་པོའི་ཞབས་ཀྱི་གསུང་འབུམ།
བསྐྱེད་བསྒོམས་པའི་སྟོབས་ཀྱིས་ས་དང་པོ་ལས་འབྱུང་བར་བཤད་ཀྱིས། ཆོ་ག་ལས་མི་
སྐྱེའོ། །པང་ཀོང་ལས། དོན་དམ་པ་བྱང་ཆུབ་ཀྱི་སེམས་བསྐྱེད་པར་བགྱིའོ། །ཞེས་
གསུངས་པའི་དགོངས་པ་ཡང་བསྒོམས་བྱུང་ལ་དགོངས་ཀྱི་ཆོ་ག་ལས་སྐྱེ་བ་མ་
དགོངས་སོ། །ལར་པང་ཀོང་ཡང་བོད་ལ་གནམ་བབས་སུ་བྱུང་བ་ཡིན་གྱིས། རྒྱ་གར་
ལས་མ་བསྒྱུར་བས་མཁས་པ་རྣམས་ལུང་དུ་བྱེད་པའང་དཀའོ། །སེམས་བསྐྱེད་མ་བྱས་
པས་མི་དགེ་བའི་ལས་མང་དུ་བྱས་ན་སེམས་ཅན་དམྱལ་བར་སྐྱེ་སྟེ། དེ་ལ་གྲང་བའི་
དམྱལ་བ་བརྒྱད་ཀྱི་ཚེ་ཚད་ནི། མཛོད་ལས། ཏིལ་སྦྱངས་ནང་ནས་ལོ་བརྒྱ་ཞིང་། །ཏིལ་
གཅིག་ཕྱུང་བས་ཟད་གྱུར་པ། །ཆུ་བུར་ཅན་གྱི་ཚེ་ཡིན་ཏེ། །གཞན་གྱི་ཚེ་ནི་ཉི་ཤུ་འགྱུར།
།ཞེས་སོ། །ཉི་ཚེ་བའི་སེམས་ཅན་དམྱལ་བའི་ཚེ་ཡང་། དེ་ཉིད་ལས། ཡང་སོས་ལ་སོགས་
དྲུག་རིམ་བཞིན། །འདོད་ལྷའི་ཚེ་དང་ཉིན་ཞག་མཉམ། །ཞེས་སོ། །དམྱལ་བའི་སྡུག་
བསྔལ་བཟོད་པར་མི་ནུས་པ་ཡིན་ཏེ། སློབ་དཔོན་ཀླུ་སྒྲུབ་ཀྱིས། མི་གཅིག་ཉིན་རེ་
མདུང་ཐུང་སུམ་བརྒྱ་ཡིས། །རབ་ཏུ་འཇིགས་སྣུན་སྡུག་བསྔལ་གང་ལགས་པ། །དེས་ནི་
དམྱལ་བའི་སྡུག་བསྔལ་ཆུང་ངུ་ཡི། །དཔེར་ཡང་མི་བཟོད་རྒྱུར་ཡང་མི་མཆིའོ། །ཞེས་སོ།
།འདོད་ལྷའི་ཚེ་ནི། མི་རྣམས་ཚེ་ལོ་ལྔ་བཅུ་ལ། །འདོད་པ་དག་གི་ལྷ་རྣམས་ཀྱི། །འོག་མ་
དག་གི་ཉིན་ཞག་གཅིག །དེས་ན་ཚེ་ལོ་ལྔ་བརྒྱའོ། །ཞེས་སོ། །ཡི་དྭགས་ཀྱི་ཚེ་ནི་ཟླ་བ་
ཉིན་ཞག་གི་ལྔ་བརྒྱའོ། །ཞེས་སོ། །དུད་འགྲོའི་ཚེ་རིང་བ་ནི། དུད་འགྲོ་མཆོག་རིང་བ་
བསྐལ་བར་རོ། །ཐུང་བ་ནི་ཉིན་ཞག་གཅིག་ལ་སོགས་པ་ངེས་པ་མེད་དོ། །སྡུག་བསྔལ་
ནི་བཀྲེས་པ་དང་སྐོམ་པ་ལ་སོགས་པ་དུ་མ་དང་བཅས་པས་སྡུག་བསྔལ་གྱི་སྡུག་བསྔལ་
ཡིན་ནོ། །དགེ་བའི་ལས་ཅུང་ཟད་བྱས་ནས་མཐོ་རིས་སུ་སྐྱེས་ན་ཡང་མི་རྣམས་འདོད་
པ་བཙལ་གྱིས་མ་རྙེད་པ་དང་། མི་འདོད་པ་སྤང་གིས་མི་སྤང་བ་ལ་སོགས་པ་སྡུག་
- 431 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ཚ༽
བསྔལ་དཔག་ཏུ་མེད་པས་ཡིད་མི་བདེ་བ་ཡིན་ཏེ། རི་དྭགས་ཕལ་ཆེར་འཇིགས་པ་སྟེ།
ཁྱི་རྣམས་ཕལ་ཆེར་ལྟོགས་པ་ཡིན། །མི་རྣམས་ཕལ་ཆེར་ཡིད་མི་བདེ། །ཞེས་སོ། །ལྷ་མ་
ཡིན་རང་བཞིན་གྱིས་ལྷའི་དཔལ་ལ་སྡང་ཞིང་སྡུག་བསྔལ་བ་ཡིན་ལ། ལྷ་རྣམས་འཆི་
འཕོ་ཞིང་ལྟུང་བས་སྡུག་བསྔལ་བ་ཡིན་པས། འདོད་ཁམས་ཀྱི་ལྷ་མི་ཡང་ཅུང་ཟད་བདེ་
བར་སྣང་ཡང་འགྱུར་བས་སྡུག་བསྔལ་བ་ཡིན་ཏེ། སྤྱོད་འཇུག་ལས། བདེ་འགྲོ་ཡང་
དང་ཡང་འོངས་ཤིང་། །བདེ་བ་མང་པོ་སྤྱད་བྱས་ནས། །ཤི་ནས་ངན་སོང་སྡུག་བསྔལ་
ནི། །ཡུན་རིང་མི་བཟད་རྣམས་སུ་ལྟུང་། །ཞེས་སོ། །སློབ་དཔོན་ཀླུ་སྒྲུབ་ཀྱིས་ཀྱང་། བརྒྱ་
བྱིན་འཇིག་རྟེན་མཆོད་འོས་གྱུར་ནས་ཀྱང་། །ས་སྟེང་དག་ཏུ་ཡང་བྲན་ཉིད་དུ་འཆི།
།འཁོར་ལོས་སྒྱུར་རྒྱལ་ཉིད་དུ་གྱུར་ནས་ཀྱང་། །སླར་ཡང་ངན་སོང་ཉིད་དུ་ལྟུང་བར་
འགྱུར། །ཞེས་སོ། །གཟུགས་དང་གཟུགས་མེད་ན་ཡང་འདུ་བྱེད་ཀྱི་སྡུག་བསྔལ་དང་
ལྡན་པ་ཡིན་ཏེ། སྡུག་བསྔལ་གྱི་རྒྱུ་མ་སྤངས་པའི་ཕྱིར་རོ། །དེའང་འཕགས་པ་ལྷས།
བསམ་གཏན་ནགས་མེས་ཡང་དང་ཡང་དུ་ནི། །ཉོན་མོངས་ཚང་ཚིང་བསྲེགས་པར་
གྱུར་མོད་ཀྱང་། །བདག་ལྟའི་རྩ་བ་བརྟན་པོ་མ་སྤངས་ན། །ཆར་གྱིས་བརླན་བཞིན་
མདུན་དུ་རབ་ཏུ་སྐྱེ། །ཞེས་སོ། །དེས་ན་འཁོར་བ་སྡུག་བསྔལ་གྱི་རང་བཞིན་ཡིན་པས་
གང་དུ་སྐྱེས་ཀྱང་བདེ་བ་མེད་ལ།
རང་གཅིག་པུ་ཞི་བདེ་མྱ་ངན་ལས་འདས་པ་ཐོབ་
ཀྱང་མཆོག་མ་ཡིན་ཏེ། དཔལ་ཕྲེང་སེང་གེ་སྒྲས་ཞུས་པ་ལས། འཕགས་པ་དགྲ་བཅོམ་
པ་འདི་དག་ནི། མ་རིག་པའི་བག་ཆགས་ཀྱིས་རྒྱུ་བྱས། ཡིད་ཀྱི་རང་བཞིན་གྱི་ལུས་
བླངས། ཟག་པ་མེད་པའི་ལས་བསགས། བསམ་གྱིས་མི་ཁྱབ་པའི་འཆི་འཕོ་བ་དང་། སྐྱེ་
བས་སྡུག་བསྔལ་བ་ལགས་སོ། །ཞེས་སོ། །དེས་ན་རྣམ་པ་ཐམས་ཅད་མཁྱེན་པའི་སངས་
རྒྱས་ཐོབ་པར་བྱ་བའི་ཕྱིར། སེམས་བསྐྱེད་དགོས་ལ། དེའང་ཡོན་དབུལ་བ་སྔོན་དུ་འགྲོ་
- 432 -

ས་པཎ་ཀུན་དགའ་རྒྱལ་མཚན་དཔལ་བཟང་པོའི་ཞབས་ཀྱི་གསུང་འབུམ།
སྟེ། བསྐལ་པ་བཟང་པོ་ལས། བདེ་གཤེགས་སྐྱེ་དབང་འཁོར་ལོས་སྒྱུར་རྒྱལ་ཚེ། །དེ་
བཞིན་གཤེགས་པ་ཀུན་ཏུ་འོད་ཟེར་ལ། །གླིང་བཞི་དག་ནི་དབུལ་བར་བྱས་ནས་ཀྱང་།
།དང་པོར་བྱང་ཆུབ་ཏུ་ནི་སེམས་བསྐྱེད་དོ། །བདེ་གཤེགས་གྲགས་བྱིན་འཛམ་གླིང་རྒྱལ་
པོའི་ཚེ། །དེ་བཞིན་གཤེགས་པ་ཟླ་བའི་ཏོག་དེ་ལ། །གཙུག་ལག་ཁང་ནི་བྱེ་བ་བྱས་ནས་
ཀྱང་། །དང་པོར་བྱང་ཆུབ་ཏུ་ནི་སེམས་བསྐྱེད་དོ། །བདེ་གཤེགས་བཀོད་པའི་རྒྱལ་པོ་
འཁོར་སྒྱུར་ཚེ། །དེ་བཞིན་གཤེགས་པ་སྣང་བའི་འོད་དེ་ལ། །བེེ་ཌཱུརྱ་ཡི་ཁང་བཟངས་
ཕུལ་ནས་ཀྱང་། །དང་པོར་བྱང་ཆུབ་ཏུ་ནི་སེམས་བསྐྱེད་དོ། །དེ་བཞིན་གཤེགས་པ་སྣང་
མཛད་བསླང་བའི་ཚེ། །དེ་བཞིན་གཤེགས་པ་བཀོད་པའི་རྒྱལ་པོ་ལ། །བཤོས་དག་
བདག་ཉིད་བཙོངས་ཏེ་སྦྱར་ནས་ཀྱང་། །དང་པོར་བྱང་ཆུབ་ཏུ་ནི་སེམས་བསྐྱེད་དོ། །དེ་
བཞིན་གཤེགས་པ་གྱ་ནོམ་རྒྱལ་པོ་ཡི། །ཕོ་ཉའི་ཚེ་ན་བདེ་གཤེགས་རྒྱལ་བ་ཡི། །བཤེས་
གཉེན་དེ་ལ་ལན་ཅིག་བསྐོར་བྱས་ནས། །དང་པོར་བྱང་ཆུབ་ཏུ་ནི་སེམས་བསྐྱེད་དོ།
།བདེ་གཤེགས་རླུང་ཤུགས་ལྟར་གཤེགས་དྷིན་ཏ་ཁྱིའུའི་ཚེ། །དེ་བཞིན་གཤེགས་པ་ཡོན་
ཏན་གྲགས་པ་དེ་ལ་ནི། །བསིལ་ཡབ་དག་གིས་ལན་ཅིག་གཡབ་པ་བྱས་ནས་ཀྱང་།
།དང་པོ་ཉིད་དུ་བྱང་ཆུབ་ཏུ་ནི་སེམས་བསྐྱེད་དོ། །བདེ་གཤེགས་དོན་གྱི་བློ་གྲོས་ལྟ་
མངོན་ཤེས་པ་པོ། །བྲམ་ཟེའི་ཚེ་ན་དེ་བཞིན་གཤེགས་པ་ལྷ་མཆོག་གི །ཞབས་ལ་མགོ་བོ་
དག་གིས་ཕྱག་ནི་འཚལ་ནས་ཀྱང་། །དང་པོ་ཉིད་དུ་བྱང་ཆུབ་ཏུ་ནི་སེམས་བསྐྱེད་དོ།
།བདེ་གཤེགས་འོད་ཟེར་ཆེན་པོ་ལག་བླའི་ཚེ། །དེ་བཞིན་གཤེགས་པ་མཆོག་ཏུ་བསྔགས་
དེ་ལ། །སྐྱུ་རུ་ར་དག་དབུལ་བ་བྱས་ནས་ཀྱང་། །དང་པོར་བྱང་ཆུབ་ཏུ་ནི་སེམས་བསྐྱེད་
དོ། །བདེ་གཤེགས་བློ་གྲོས་བཟང་པོ་སྨན་པའི་ཚེ། །དེ་བཞིན་གཤེགས་པ་སེང་གེའི་ང་རོ་
ལ། །ཨ་རུ་ར་དག་དབུལ་བ་བྱས་ནས་ཀྱང་། །དང་པོར་བྱང་ཆུབ་ཏུ་ནི་སེམས་བསྐྱེད་དོ།
- 433 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ཚ༽
།བདེ་གཤེགས་འོད་འཕྲོ་གྲོང་ཁྱེར་བརྟེན་པའི་ཚེ། །དེ་བཞིན་གཤེགས་པ་འོད་མཐའ་
ཡས་དེ་ལ། །རྩྭ་ཡི་སྒྲོན་མ་དག་ནི་ཕུལ་ནས་ཀྱང་། །དང་པོར་བྱང་ཆུབ་ཏུ་ནི་སེམས་
བསྐྱེད་དོ། །བདེ་གཤེགས་བསོད་ནམས་གཟི་བརྗིད་ལྕི་འཚོང་ཚེ། །དེ་བཞིན་གཤེགས་པ་
མཁས་པས་བསྔགས་དེ་ལ།
།ལྷུང་བཟེད་བཀྲུ་ཕྱིར་ལྕི་བའི་གོང་བུ་ཕུལ། །དང་པོར་བྱང་
ཆུབ་ཏུ་ནི་སེམས་བསྐྱེད་དོ། །དེ་བཞིན་གཤེགས་པ་སེང་གེ་དག་གིས་ནི། །དེ་བཞིན་
གཤེགས་པ་ང་རོ་སྙན་དེ་ལ། །ཕྱག་དར་ཁྲོད་ཀྱི་ལྷན་པ་ཐལ་མོ་ཙམ། །ཕུལ་ནས་དང་
པོར་བྱང་ཆུབ་ཏུ་ནི་སེམས་བསྐྱེད་དོ། །ང་ནི་སྔོན་ཚེ་དམན་པར་གྱུར་པ་ན། །དེ་བཞིན་
གཤེགས་པ་ཤཱཀྱ་ཐུབ་དེ་ལ། །འཇམ་གང་ཞིག་ནི་དབུལ་བ་བྱས་ནས་ཀྱང་། །དང་པོར་
བྱང་ཆུབ་ཏུ་ནི་སེམས་བསྐྱེད་དོ། །བདེ་གཤེགས་གྲགས་པ་ཐ་གར་གྱུར་པའི་ཚེ། །དེ་
བཞིན་གཤེགས་པ་གློག་གི་སྒྲོན་མ་ལ། །རས་ཀྱི་ཁ་ཚར་དག་ནི་ཕུལ་ནས་ཀྱང་། །དང་
པོར་བྱང་ཆུབ་ཏུ་ནི་སེམས་བསྐྱེད་དོ། །ཞེས་པ་དང་། དེ་ལྟར་སངས་རྒྱས་རྣམས་ལ་ཆུང་
ངུ་ཡི། །ཡོན་ཕུལ་རྣམ་པར་སྨིན་པ་འདི་དག་ཡིན། །འཁོར་ཚེ་དེ་ཡི་འབྲས་བུ་དེ་འདྲ་ན།
།མཁས་པ་སུ་ཞིག་བྱང་ཆུབ་སེམས་མི་བསྐྱེད། །ཅེས་བྱ་བ་ལ་སོགས་པ་ཕན་ཡོན་དང་
བཅས་པ་དུ་མ་གསུངས་སོ། །དབུ་མ་པའི་སེམས་བསྐྱེད་གང་ཟག་སོ་སོར་ཐར་པའི་
སྡོམ་པ་དང་མི་ལྡན་པ་རྣམས་ལ་ཡང་སྐྱེ་བར་དེ་ཉིད་ལས། རྒྱལ་བ་ཕན་བཞེད་གྲོང་
དཔོན་གྱུར་པའི་ཚེ། །དེ་བཞིན་གཤེགས་པ་བསོད་ནམས་འོད་དེ་ལ། །ཉིན་གཅིག་སྲོག་
གཅོད་སྡོམ་པ་བླངས་ནས་ཀྱང་། །དང་པོར་བྱང་ཆུབ་ཏུ་ནི་སེམས་བསྐྱེད་དོ། །ཞེས་པ་
དང་། སློབ་དཔོན་ཀླུ་སྒྲུབ་ཀྱིས་ཀྱང་། སེམས་ཅན་ཐམས་ཅད་བྱང་ཆུབ་ཏུ། །སེམས་
བསྐྱེད་བཅུག་ཅིང་བརྟན་བྱས་ན། །རི་དབང་རྒྱལ་པོ་ལྟར་བརྟན་པའི། །བྱང་ཆུབ་
སེམས་དང་རྟག་ལྡན་འགྱུར། །ཞེས་སོ། །སྦྱོར་བ་ལ་ཡན་ལག་བདུན་པས་དཀོན་མཆོག་
- 434-

ས་པཎ་ཀུན་དགའ་རྒྱལ་མཚན་དཔལ་བཟང་པོའི་ཞབས་ཀྱི་གསུང་འབུམ།
མཆོད་པ་ནི་མདོ་སྡེ་རྒྱན་ལས། རབ་དང་སེམས་དང་ལྡན་པ་ཡིས། །རྫོགས་པའི་བྱང་
ཆུབ་སྒྲུབ་དོན་དུ། །སངས་རྒྱས་རྣམས་ལ་གོས་སོགས་ཀྱིས། །མངོན་སུམ་མངོན་སུམ་
མངོན་པར་མཆོད། །ཅེས་འབྱུང་བས། དཀོན་མཆོག་མཆོད་པའི་དང་པོར་ཕྱག་ནི།
།སྤྱོད་འཇུག་ལས། །དུས་གསུམ་གཤེགས་པའི་སངས་རྒྱས་དང་། །ཆོས་དང་ཚོགས་ཀྱི་
མཆོག་བཅས་ལ། །ཞིང་རྡུལ་ཀུན་གྱི་གྲངས་སྙེད་ཀྱི། །ལུས་བཏུད་པས་ནི་བདག་ཕྱག་
འཚལ། །ཞེས་སོ། །ཡིད་ཀྱིས་བསྟོད་པ་ཡང་བྱ་སྟེ། ཡོན་ཏན་རྒྱ་མཚོ་རྣམས་ལ་བདག
བསྟོད་དབྱངས་ཡན་ལག་ར